କଟକ, ଜାନୁଆରୀ ୨୪(ଓଡିଶା ଡଟ୍ କମ୍)-ଗୁରୁବାର ଠାରୁ ରାଜ୍ୟର ସମସ୍ତ ଡିଏଭି ସ୍କୁଲରେ ପାଠପଢା ବନ୍ଦ ରହିବ ବୋଲି ଏକ ସାମ୍ବାଦିକ ସମ୍ମିଳନୀରେ ଚନ୍ଦ୍ରଶେଖରପୁର ଡିଏଭି ସ୍କୁଲର ଅଧ୍ୟକ୍ଷ କେସି ଶତପଥୀ ପ୍ରକାଶ କରିଛନ୍ତି ।
ମଙ୍ଗଳବାର ଦିନ କଟକରେ ଡିଏଭି ସ୍କୁଲରେ ଉତ୍ୟକ୍ତ ଅଭିଭାବକମାନେ ଅଧ୍ୟକ୍ଷାଙ୍କୁ ଗାଳିଗୁଲଜ ଓ ଅଶ୍ଲୀଳ ବ୍ୟବହାର କରିବା ସହ କ୍ୟାମ୍ପସରେ ଭଙ୍ଗାରୁଜା କରିବା ପ୍ରତିବାଦରେ ସେମାନେ ଏପରି ନିଷ୍ପତି ନେଇଛନ୍ତି ।
ଆକ୍ରମଣକାରୀଙ୍କୁ ଗିରଫ କରାଯିବ ସହ ଶିକ୍ଷକ,ଶିକ୍ଷୟିତ୍ରୀମାନଙ୍କୁ ସୁରକ୍ଷା ପାଇଁ ପୁଲିସ୍ଠାରୁ ନିର୍ଭର ପ୍ରତିଶ୍ରୃତି ନ ମିଳିବା ପର୍ଯ୍ୟନ୍ତ ଏହି ବନ୍ଦ ଜାରି ରହିବ ।
ଏହି ବନ୍ଦ ଯୋଗୁଁ ଶିକ୍ଷକ,ଶିକ୍ଷୟତ୍ରୀମାନେ ସ୍କୁଲ ଆସିବେ ନାହିଁ । ଏହି ନିଷ୍ପତି ନେଇଛନ୍ତି ବିଭିନ୍ନ ଡିଏଭି ସ୍କୁଲର ଅଧ୍ୟକ୍ଷମାନେ । ଯାହାଫଳରେ ୪୨ଟି ଡିଏଭି ସ୍କୁଲରେ ପାଠପଢା ବାଧାପ୍ରାପ୍ତ ହେବ ।
ରାଜ୍ୟରେ ୪୨ଟି ସ୍କୁଲରେ ପ୍ରାୟ ୫ ହଜାର ଶିକ୍ଷକ ଶିକ୍ଷୟତ୍ରୀ ଅଛନ୍ତି । ସେହିପରି ଓଡିଏମ୍ ସ୍କୁଲର ଅଧ୍ୟକ୍ଷ ଡ.ଏସ୍ ମୀନକେତନ,ମଦର୍ସ ସ୍କୁଲର ଅଧ୍ୟକ୍ଷା ପଲ୍ଲୀ ପଟ୍ଟନାୟକ ମଧ୍ୟ ଏହି ସାମ୍ବାଦିକ ସମ୍ମିଳନୀରେ କହିଛନ୍ତି ଏହି ବିବାଦର ସମାଧାନ ନହେଲେ ରାଜ୍ୟର ସମସ୍ତ ଇଂରାଜୀ ମାଧ୍ୟମିକ ସ୍କୁଲ ପ୍ରତିବାଦରେ ସାମିଲ ହେବେ ।
ଭୁବନେଶ୍ୱର, ମଇ ୨୮(ଓଡ଼ିଶା ଡ଼ଟ୍ କମ୍) କେନ୍ଦ୍ରୀୟ ମାଧ୍ୟମିକ ଶିକ୍ଷା ପରିଷଦ ଦ୍ୱାରାପରିଚାଳିତ ଦ୍ବାଦଶ ଶ୍ରେଣୀ ପରୀକ୍ଷା ଫଳ ସୋମବାର ପ୍ରକାଶ ପାଇଥିବା ବେଳେ ଭୁବନେଶ୍ୱର ଚନ୍ଦ୍ରଶେଖରପୁର ସ୍ଥିତ ଡ଼ିଏଭି ସ୍କୁଲ ରାଜ୍ୟରେ ଶୀର୍ଷ ସ୍ଥାନରେ ରହିଛି ।
ବିଜ୍ଞାନ ବିଭାଗରେ ପରୀକ୍ଷା ଦେଇଥିବା ସମସ୍ତ ୧୯୩ ଜଣ ଛାତ୍ରଛାତ୍ରୀ ୬୦ ପ୍ରତିଶତରୁ ଉର୍ଦ୍ଧ୍ବ ନମ୍ବର ରଖି ପ୍ରଥମ ଶ୍ରେଣୀରେ ପାସ୍ କରିଥିବା ବେଳେ ସେମାନଙ୍କ ମଧ୍ୟରୁ ୭୨ ଜଣ ୯୦ ପ୍ରତିଶତରୁ ଅଧିକ ନମ୍ବର ରଖିଛନ୍ତି ।
ବିଜ୍ଞାନ ବିଭାଗରେ ଆଦିତ୍ୟ ଶେଖର ଆଚାର୍ଯ୍ୟ ୯୬.୨ ପ୍ରତିଶତ ରଖି ପ୍ରଥମ ହୋଇଥିବା ବେଳେ ଅଭିଷେକ ଦାଶ ଓ ସ୍ୱୟଂସିଦ୍ଧ ଷଡ଼ଙ୍ଗୀ ୯୫.୮ ପ୍ରତିଶତ ରଖି ଯୁଗ୍ମଦ୍ୱିତୀୟ ଏବଂ ସିଦ୍ଧାର୍ଥ ମନୁ ୯୫.୪ ପ୍ରତିଶତ ନମ୍ବର ରଖି ତୃତୀୟ ସ୍ଥାନ ହାସଲ କରିଛନ୍ତି ।
ସମସ୍ତ ଏକକ ବିଷୟରେ ଆଭରେଜ ୮୫ ନମ୍ବର ଥିବା ବେଳେ ଇଂରାଜୀ ଓ ବାଇଓଲୋଜିରେ ୯୦ ଓ ଗଣିତ ଓ କମ୍ପ୍ୟୁଟର ବିଷୟରେ ଛାତ୍ରଛାତ୍ରୀମାନେ ଶହେରୁ ଶହେ ନମ୍ବର ରଖିଛନ୍ତି ।
ସେହିପରି ବାଣିଜ୍ୟ ବିଭାଗରେ ପରୀକ୍ଷା ଦେଇଥିବା ୨୮ ଜଣ ଛାତ୍ରଛାତ୍ରୀଙ୍କ ମଧ୍ୟରୁ ୨୬ ଜଣ ୬୦ ପ୍ରତିଶତରୁ ଅଧିକ ନମ୍ବର ସହ ପ୍ରଥମ ଶ୍ରେଣୀରେ ପାସ୍ କରିଥିବା ବେଳେ ମିଲ୍ଟନ୍ ଦାସ ୯୨.୬ ପ୍ରତିଶତ, ରଜତ ଅଗ୍ରୱାଲ ୯୨ ପ୍ରତିଶତ ଓ ଏଲିସ୍ ଦାଶ ୯୧.୬ ପ୍ରତିଶତ ନମ୍ବର ରଖି ବିଦ୍ୟାଳୟରେ ପ୍ରଥମ ଦ୍ୱିତୀୟ ଏବଂ ତୃତୀୟ ସ୍ଥାନ ହାସଲ କରିଛନ୍ତି ।
ଭୁବନେଶ୍ୱର, ମଇ ୨୮(ଓଡ଼ିଶା ଡ଼ଟ୍ କମ୍) କେନ୍ଦ୍ରୀୟ ମାଧ୍ୟମିକ ଶିକ୍ଷା ପରିଷଦଦ୍ୱାରା ପରିଚାଳିତ ଦ୍ବାଦଶ ଶ୍ରେଣୀ ପରୀକ୍ଷା ଫଳ ସୋମବାର ପ୍ରକାଶ ପାଇଥିବା ବେଳେ ଭୁବନେଶ୍ୱର ସ୍ଥିତ ମର ପବ୍ଲିକ ସ୍କୁଲ ଛାତ୍ର ଅଂଶୁମାନ ମହାପାତ୍ର ୯୮.୮ ପ୍ରତିଶତ ମାର୍କ ରଖି ରାଜ୍ୟରେ ଟପ୍ପର ହୋଇଛନ୍ତି ।
ସେହିପରି ଚନ୍ଦ୍ରଶେଖରପୁର ଡ଼ିଏଭି ଛାତ୍ର ଆଦିତ୍ୟ ଆଚାର୍ଯ୍ୟ ୯୫.୬ ପ୍ରତିଶତ ମାର୍କ ରଖିଦ୍ୱିତୀୟ ସ୍ଥାନ ଅଧିକାର କରିଛନ୍ତି।
ଭୁବନେଶ୍ୱର କ୍ଷେତ୍ରରେ ପାସ୍ ହାର ମୋଟ୍ ୮୩.୮୪ ପ୍ରତିଶତ ରହିଥିବା ବେଳେ ସେମାନଙ୍କ ମଧ୍ୟରୁ ୮୧.୨୬ ପ୍ରତିଶତ ଛାତ୍ର ଓ ୮୭.୨୮ ପ୍ରତିଶତ ଛାତ୍ରୀ ଅଛନ୍ତି । ଚଳିତ ବର୍ଷ ଭୁବନେଶ୍ୱର କ୍ଷେତ୍ରରୁ ୩୩ ହଜାର ୮୪୮ ଜଣ ଛାତ୍ରଛାତ୍ରୀ ପରୀକ୍ଷା ଦେଇଥିଲେ ।
